Amnir: Segmi d-nemlal d yiğadarmiyen, ibeddel umεellem-agi-nneγ. Tura yessaẓed iles-is; la γ-id-yettak udem, γas akken tin uḥader ulac. Yiwen n wass mačči yenna-d ad awen-fkeγ talwit. Yerna d sseḥra ara nekcem. Ay uggadeγ fell-as uḥemmal-nni. D ayen, yefka-d ulac.Aawwah…Qaḥqa. Argaz-agi, akka ttwaliγ, wissen d acu la d-yettheggi. Argaz-agi yettawi yettara, ikemmez tamart-is...Lmumen iḥader iman-is. Acu tebγiḍ? D nekkini kan ara s-yawin. Ma ulac ula d lexlaṣ-nni ad yeggal fell-as. Neγ ad d-yini: «rrẓet »am yiḍan di ttnaṣfa n ubrid.